Tiere se fietsryer ryg medaljes in | News24
Tiere se fietsryer ryg medaljes in
=Gerrit Rautenbach Foto: VERSKAF
Gerrit Rautenbach, 'n kranige berg- fietsryer van HTS Daniel Pienaar, is vanjaar die kampioen van die OP XCO reeks se jeug-afdeling (15/16 jarige fietsryers).
Die kompetisie bestaan uit 'n aantal wedrenne en deelnemers verwerf punte vir die plekke wat in die onderskeie wedrenne behaal word. Aan die einde van die reeks wedrenne word die deelnemer met die meeste punte oor die hele reeks as die wenner aangewys.
Rautenbach het ook aan die nasionale XCO kampioenskappe in Pretoria deelgeneem en 'n 13de plek behaal. Tydens die nasionale XCO kampioenskappe in Port Elizabeth het hy 'n 9de plek behaal.
Rautenbach is 'n graad 10 leerder aan HTS Daniel Pienaar en presteer deurlopend uitsonderlik in berg- fietskompetisies. Hy behaal nie net eerste plekke in sy ouderdomsgroep nie, maar ook in ope-afdelings.